เป็นเชื้อราในหู แก้วหูทะลุค่ะ นัดพบมา2ครั้งแต่อาการยังไม่ดีขึ้น ครั้งล่าสุดบอกแก้วหูทะลุกว่าเดิมเชื้อราก็ยังไม่หาย มีวิธีดูแลรักษาตัวเองเบื้องต้นยังไงบ้างคะ จะได้หายไวๆ
สวัสดีค่ะ แก้วหูทะลุเป็นโรคทางหูที่เป็นผลมาจากแก้วหูเกิดการฉีดขาดหรือเป็นรูด้วยหลายสาเหตุ เช่นจากอุบัติเหตุ การแคะหู การได้ยินเสียงดังเกินไปนานๆ หรือเกิดจากการติดเชื้อ เช่นเชื้อราก็ได้ เป็นต้นโรคแก้วทะลุส่วนใหญ่สามารถหายได้เองภายในไม่กี่สัปดาห์หรือภายใน 3 เดือน ขึ้นอยู่กับความรุนแรงและสาเหตุค่ะ โดยหากเป็นขนาดเล็ก ไม่มีการติดเชื้อร่วมด้วย อาจไม่จำเป็นต้องใช้ยา คือรอให้สมานกันเอง ในกรณีที่ผู้ป่วยเกิดการติดเชื้อในหูชั้นกลางจะรักษาด้วยการใช้ยาปฏิชีวนะชนิดรับประทานหรือชนิดหยอดหูร่วมไปด้วย หากเป็นรูขนาดใหญ่มาก แพทย์อาจพิจารณาผ่าตัดปะเยื่อแก้วหู แนะนำปรึกษาแพทย์ที่ดูแลอีกครั้งเบื้องต้นไม่ไปแคะหู ไม่เอายาอะไรไปหยอดเอง ไม่เอาน้ำฉีดเข้าหูโดยตรง ใช้น้ำเปล่าล้างภายนอกได้ และกลับไปติดตามอาการตามนัด